টি-টোয়েন্টি বিশ্বকাপ: ইনজুরিতে ছিটকে গেলেন সাকিব আল হাসান, বদলি নেবে না বাংলাদেশ
ওয়েস্টইন্ডিজের বিপক্ষে খেলতে গিয়ে শিরায় আঘাত পেয়ে সাকিব আল হাসান বিশ্বকাপের বাকি দুইটি ম্যাচে খেলতে পারছেন না। তাঁর আঘাত গুরুতর বলে দলের চিকিৎসক জানিয়েছেন।
রবিবার একটি প্রেস বিজ্ঞপ্তিতে বাংলাদেশ ক্রিকেট বোর্ড (বিসিবি) জানিয়েছে, রগে টান লেগে আহত হওয়ায় বাংলাদেশ দলের অলরাউন্ডার সাকিব আল হাসান আইসিসি টি টোয়েন্টি বিশ্বকাপে খেলতে পারবেন না।
তবে টুর্নামেন্টের বাকি ম্যাচগুলোর জন্য সাকিবের জায়গায় দলে অন্য কাউকে নেওয়া হবে না বলে জানিয়ে দিয়েছে বিসিবি।
বাংলাদেশ দলের চিকিৎসক দেবাশীষ চৌধুরী বলেছেন, 'ওয়েস্টইন্ডিজের বিপক্ষে ফিল্ডিং করার সময় শরীরের নীচের অংশের বাম দিকের শিরায় আঘাত পেয়েছিলেন সাকিব আল হাসানের। তাকে গভীরভাবে পর্যবেক্ষণ করে দেখা গেছে, তার এই আঘাতটি গ্রেড-ওয়ান মাত্রার (অত্যন্ত গুরুতর)।''
"বিশ্বকাপের শেষ দুই ম্যাচে সে অংশ নিতে পারবে না এবং পরবর্তী পরীক্ষা পর্যন্ত সে মাঠের বাইরে থাকবে।" তিনি বলেছেন।
এই বিশ্বকাপে ছয় ম্যাচে সাকিব আল হাসান ১৩১ রান করেছেন এবং ১১ উইকেট নিয়েছেন।
টি-টোয়েন্টি বিশ্বকাপের এবারের আসরে এর আগে শ্রীলঙ্কার বিপক্ষে সুপার টুয়েলভের প্রথম ম্যাচের পর পিঠের চোট নিয়ে টুর্নামেন্ট থেকে ছিটকে যান মোহাম্মদ সাইফ উদ্দিন।
এছাড়া চোটের জন্য সবশেষ ম্যাচে ছিলেন না নুরুল হাসান সোহান। রোববারও বিশ্রামে থাকবেন এই কিপার-ব্যাটসম্যান।
এই বিশ্বকাপের সুপার ১২ পর্যায়ের তিনটি ম্যাচেই হেরে বাংলাদেশের বিদায় প্রায় নিশ্চিত হয়ে গেছে।

ওয়েস্টইন্ডিজের বিপক্ষে খেলতে গিয়ে শিরায় আঘাত পেয়ে সাকিব আল হাসান বিশ্বকাপের বাকি দুইটি ম্যাচে খেলতে পারছেন না। তাঁর আঘাত গুরুতর বলে দলের চিকিৎসক জানিয়েছেন।